Jógagyakorlatok kismamáknak: ezek a legjobbak hát- és derékfájás ellen - Gyerek | Femina
Bár a várandósság valóban áldott állapot, mely sok örömöt hoz egy nő életébe, a baba növekedésével egyre több lelki és fizikai nehézség is együtt jár vele.
A derékfájás, mely a gerinc és a medence találkozási pontjánál alakul ki, szinte senkit nem kerül el, hiszen a növekvő pocak miatt változik a testtartás, ráadásul a relaxin hormon termelése nemcsak az izmok nyúlását segíti elő, de az ízületek stabilitását is csökkenti.
Jógagyakorlatok kismamáknak
Mindezek mellett természetesen a súlygyarapodás is terheli a derék- és a csípő területét, de a háti szakaszt sem kíméli. A pihenés mellett ezeken a panaszokon leginkább a rendszeres mozgás segít. Amennyiben nem vagy veszélyeztetett terhes, az alábbi gyakorlatokat akkor is végezheted, ha a várandósság előtt még sosem próbáltad a jógát. Amennyiben valamelyikben úgy érzed, nem találod az egyensúlyt, azt a gyakorlatot inkább hagyd ki. Ahhoz azonban, hogy biztosan helyesen végezd őket, érdemes legalább néhány alkalommal ellátogatnod egy jógaórára is.
A macskapóz - Marjari - kilégzésre végzett domborító része biztosan jólesik a derekadnak és a hátadnak, a homorítást azonban csak akkor végezd, ha nem húzódik tőle a hasad. Ügyelj, hogy a térdek a csípő alatt, a kezek a vállak alatt helyezkedjenek el!